საბჭოთა კავშირის სამზარეულო
საბჭოთა სამზარეულო — საბჭოთა კავშირის საერთო სამზარეულო, ჩამოყალიბდა საბჭოთა კავშირის სხვადასხვა ეროვნული სამზარეულოს ინტეგრაციით, საბჭოთა ხალხის ჩამოყალიბების პროცესში. იგი ხასიათდება შეზღუდული რაოდენობით ინგრედიენტებით და გამარტივებული სამზარეულოთი. ამ ტიპის სამზარეულო საბჭოთა კავშირში ყველა სასადილოში იყო გავრცელებული. იგი საყოფაცხოვრებო სამზარეულოს განუყოფელი ნაწილი გახდა და გამოიყენებოდა ეროვნული კერძების პარალელურად, განსაკუთრებით დიდ ქალაქებში. საერთოდ, საბჭოთა სამზარეულოს ქმნიდნენ საბჭოთა კვების ჩვევები და ინგრედიენტების ძალიან შეზღუდული ხელმისაწვდომობა სსრკ-ს უმეტეს ნაწილში. კერძების უმეტესობა ფრანგული, რუსული და ავსტრიულ - უნგრული სამზარეულოს გამარტივება იყო. ასევე წვლილი შეიტანეს კავკასიურმა სამზარეულოებმა, განსაკუთრებით ქართულმა. მთავრობის მიერ მართულ სასადილოებს სტოლოვაია ეწოდებოდა. დასავლეთში საბჭოთა სამზარეულო ხშირად ერევათ რუსულ სამზარეულოში, თუმცა რუსეთის ეროვნული სამზარეულო საკმაოდ განსხვავებულია.